

**Vodič za građane** **za 2025. godinu**

**Općina Ražanac**

**Poštovani građani,**

predstavljamo Vam *Vodič za građane* za 2025. godinu. U njemu je prikazano iz kojih izvora Općine Ražanac ostvaruje rashode te za koje namjene i u koje projekte ih raspoređuje. U želji za transparentnošću raspolaganja javnim novcem i boljom komunikacijom s našim građanima nastavljamo s projektom koji se nalazi na Internet stranici [www.proracun.hr](http://www.proracun.hr/) te na našoj službenoj internetskoj stranici <https://www.opcina-razanac.hr/> .

Ukupni prihodi i rashodi Općine Ražanac za 2025. godinu planirani su u iznosu od 6.825.000,00 eura.

Naš glavni cilj je unapređenje kvalitete života naših stanovnika, zbog čega smo i ove godine osigurali sredstva za brojne infrastrukturne i komunalne aktivnosti kao što su održavanje nerazvrstanih cesta i ulica, uređenje zelenih i javnih površina, modernizacija rasvjete te unapređenju groblja i plaža.

Među najvažnijim projektima ističe se izgradnja područnog objekta Dječjeg vrtića „Ražanac“ s modernom kuhinjom u Radovinu, koji će značajno unaprijediti uvjete za najmlađe stanovnike naše općine. Uz to, realiziramo niz drugih ključnih projekata koji doprinose razvoju i kvaliteti života u našoj zajednici.

Posebno vrijedi izdvojiti izgradnju vatrogasnog doma u Podvršju, nove prometnice i vodovodnu mrežu, parkirališta, te turistički informativni centar u Ražancu. U planu su i izgradnja šetnica na Pježavcu i u području Ljubač - Ljubački Stanovi, rekonstrukcija ceste prema Marasovićima, kao i uređenje prometnice u Ljupču (I. faza).

Jednako važni su i projekti poput proširenja groblja u Radovinu, izgradnja nogostupa na "Vlaškom kraju", te uređenje igrališta u Jovićima i Rudićima, kao i dovršetak sportsko-rekreacijskog igrališta "Puntica" (II. faza). Ovi projekti odražavaju našu predanost ravnomjernom razvoju svih dijelova općine.

U 2025. godini nastavljamo s demografskim mjerama, s ciljem da Općina postane još ugodnije mjesto za život, što će pridonijeti rastu broja novorođene djece i privući nove stanovnike. Uz jednokratne novčane pomoći za rođenje djeteta želimo roditeljima olakšati brigu o najmlađima te im omogućiti mirno i stabilno djetinjstvo.

Poseban naglasak stavljamo na ulaganje u mlade, njihovo obrazovanje i poticanje na postizanje uspjeha, jer upravo su oni temelj i budućnost našeg društva. Kroz dodjelu stipendija i školarina, sufinanciranje prijevoza učenika te nabavu radnih bilježnica i školskog pribora nastojimo olakšati financijski teret obrazovanja te prepoznati i nagraditi njihov trud i postignuća. Ovim inicijativama želimo potaknuti mlade na ostvarivanje svojih potencijala i podržati ih na njihovom putu prema uspjehu.

Za obitelji i kućanstva slabijeg imovinskog stanja osiguravamo različite oblike pomoći kako bismo svakom stanovniku omogućili osnovne uvjete za dostojanstven život. Pružamo jednokratne potpore socijalno ugroženim osobama, osobama s invaliditetom, umirovljenicima i starijim osobama te organiziramo pomoći humanitarnog karaktera.

Posebno ističemo projekt „Ražanac moj dom + II“, koji je usmjeren na zapošljavanje žena u nepovoljnom položaju na tržištu rada, dok su krajnji korisnici starije osobe i oni kojima je podrška najpotrebnija. Vjerujemo da će ovakvi programi značajno doprinijeti poboljšanju kvalitete života i pružiti potrebnu pomoć onima koji se nalaze u najosjetljivijim situacijama.

Na području naše Općine djeluju sportske, vjerske, civilne i druge udruge koje obogaćuju našu zajednicu i omogućuju pojedincima da otkriju i razviju svoje talente. Zato im kroz donacije pružamo podršku u realizaciji njihovih aktivnosti.

Kroz ovaj projekt želimo Vam prenijeti informacije pomoću kojih možete pratiti raspolaganje proračunskim sredstvima. Vi, drage građanke i građani, možete svojim prijedlozima i komentarima pridonijeti zajedničkom nam cilju da dostupne resurse raspodijelimo na što učinkovitiji način za boljitak i napredak naše zajednice.

Načelnik Općine

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine
* ukupni primici od financijske imovine i zaduživanja i izdaci za financijsku imovinu i otplate zajmova
 |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine
* ukupni rashodi iskazani prema funkcijskoj klasifikaciji
 |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine
 |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima
 |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi
* ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi
 |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata
 |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S
* obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.
 |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

Proračunski korisnici Općine Ražanac su: Knjižnica Juraj Baraković i Dječji vrtić Ražanac.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinski načelnik iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE RAŽANAC ZA 2025. GODINU, PLANIRANI SU U IZNOSU OD 6.825.000,00 EURA.**

**PRIHODI I PRIMICI**

**Prihodi poslovanja** Općine Ražanac za 2025. godinu planirani su u iznosu od 4.928.000,00 eura, a čine ih **prihodi od poreza** planirani u iznosu od 2.090.000,00 eura, **pomoći iz inozemstva i od subjekata unutar općeg proračuna** planirani su u iznosu od 1.890.600,00 eura, **prihodi od imovine** u iznosu od 108.530,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 810.320,00 eura, **prihodi od prodaje proizvoda robe i usluga, donacija** planirani u iznosu od 15.800,00 eura**, kazne, upravne mjere i ostali prihodi** planirani u iznosu od 12.750,00 eura.

**Prihodi od prodaje nefinancijske imovine** planirani su u iznosu od 500.000,00 eura za **prihodi od prodaje neproizvedene dugotrajne imovine**.

**Ukupan višak/manjak iz prethodnih godina** planirani u iznosu od 1.397.000,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023.** | **PLAN****2024.** | **PLAN****2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **2.642.050,45** | **4.061.488,40** | **4.928.000,00** | **3.938.809,00** | **3.778.080,00** |
| **61** Prihodi od poreza | 1.410.173,68 | 2.000.000,00 | 2.090.000,00 | 2.300.000,00 | 2.349.000,00 |
| **63** Pomoći iz inozemstva i od subjekata unutar općeg proračuna | 794.794,64 | 1.391.000,00 | 1.890.600,00 | 657.410,00 | 437.740,00 |
| **64** Prihodi od imovine | 71.605,16 | 104.030,00 | 108.530,00 | 115.000,00 | 112.000,00 |
| **65** Prihodi od upravnih i administrativnih pristojbi, pristojbi po posebnim propisima  | 112.000,00 | 533.470,00 | 810.320,00 | 834.079,00 | 847.500,00 |
| **66** Prihodi od prodaje proizvoda i robe, usluga, donacija | 17.760,64 | 15.900,00 | 15.800,00 | 16.820,00 | 15.840,00 |
| **68** Kazne, upravne mjere i ostali prihodi | 4.608,67 | 17.088,40 | 12.750,00 | 15.500,00 | 16.000,00 |
| **7 Prihodi od prodaje nefinancijske imovine** | **595.749,70** | **585.000,00** | **500.000,00** | **350.000,00** | **350.000,00** |
| **71** Prihodi od prodaje neproizvedene dugotrajne imovine | 595.281,70 | 585.000,00 | 500.000,00 | 350.000,00 | 350.000,00 |
| **72** Prihodi od prodaje proizvedene dugotrajne imovine | 468,00 | 0,00 | 0,00 | 0,00 | 0,00 |
| **8 Primici od financijske imovine i zaduživanja** | **372.322,21** | **0,00** | **0,00** | **0,00** | **0,00** |
| **84** Primici od zaduživanja | 372.322,21 | 0,00 | 0,00 | 0,00 | 0,00 |
| **Višak/manjak iz prethodnih godina** | **1.222.465,81** | **1.224.511,60** | **1.397.000,00** | **1.206.500,00** | **1.000.210,00** |
| Višak/manjak iz prethodnih godina | 1.222.465,81 | 1.224.511,60 | 1.397.000,00 | 1.206.500,00 | 1.000.210,00 |

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023.** | **PLAN****2024.** | **PLAN****2025.** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **1.426.581,22** | **2.442.300,00** | **2.527.500,00** | **2.953.477,00** | **2.858.125,00** |
| **31** Rashodi za zaposlene | 382.117,27 | 559.400,00 | 678.750,00 | 728.710,00 | 633.356,00 |
| **32** Materijalni rashodi | 843.884,94 | 1.393.520,00 | 1.296.630,00 | 1.549.860,00 | 1.483.694,00 |
| **34** Financijski rashodi | 4.714,75 | 6.180,00 | 38.920,00 | 38.050,00 | 37.170,00 |
| **35** Subvencije | 0,00 | 10.000,00 | 10.000,00 | 10.200,00 | 10.400,00 |
| **36** Pomoći dane u inozemstvo i unutar općeg proračuna | 15.478,00 | 190.000,00 | 157.000,00 | 187.000,00 | 192.000,00 |
| **37** Naknade građanima i kućanstvima od osiguranja i druge naknade | 85.572,75 | 124.500,00 | 168.500,00 | 241.410,00 | 282.330,00 |
| **38** Ostali rashodi | 94.813,51 | 158.700,00 | 177.700,00 | 198.247,00 | 219.175,00 |
| **4 Rashodi za nabavu nefinancijske imovine** | **1.533.984,97** | **3.408.700,00** | **4.257.500,00** | **2.501.832,00** | **2.230.165,00** |
| **41** Rashodi za nabavu neproizvedene dugotrajneimovine | 34.253,75 | 195.000,00 | 30.000,00 | 0,00 | 0,00 |
| **42** Rashodi za nabavu proizvedene dugotrajne imovine | 1.418.965,29 | 3.058.700,00 | 4.075.500,00 | 2.388.532,00 | 2.155.565,00 |
| **45** Rashodi za dodatna ulaganja na nefinancijskoj imovini | 80.765,93 | 155.000,00 | 152.000,00 | 113.300,00 | 74.600,00 |
| **5 Izdaci za financijsku imovinu i otplate zajmova** | **0,00** | **20.000,00** | **40.000,00** | **40.000,00** | **40.000,00** |
| **54** Izdaci za otplatu glavnice primljenih kredita i zajmova | 0,00 | 20.000,00 | 40.000,00 | 40.000,00 | 40.000,00 |

**Rashodi poslovanja**

**Rashodi poslovanja Općine Ražanac za 2025. godinu planirani su u iznosu od 2.527.500,00 eura, a čine ih:**

1. Rashodi za zaposlene planirani u iznosu od 678.750,00 eura,
2. Materijalni rashodi planirani u iznosu od 1.296.630,00 eura,
3. Financijski rashodi planirani u iznosu od 38.920,00 eura,
4. Subvencije planirane u iznosu od 10.000,00 eura,
5. Pomoći dane u inozemstvo i unutar općeg proračuna planirane u iznosu od 157.000,00 eura,
6. Naknade građanima i kućanstvima na temelju osiguranja i druge naknade planirane u iznosu od 168.500,00 eura,
7. Ostali rashodi planirani u iznosu od 177.700,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 4.257.500,00 eura, a čine ih:**

1. Rashodi za nabavu neproizvedene dugotrajne imovine planirani u iznosu od 30.000,00 eura,
2. Rashodi za nabavu proizvedene dugotrajne imovine planirani u iznosu od 4.075.500,00 eura,
3. Rashodi za dodatna ulaganja na nefinancijskoj imovini planirani u iznosu od 152.000,00 eura.

**Izdaci za financijsku imovinu i otplate zajmova planirani u iznosu od 40.000,00 eura**

Izdaci za financijsku imovinu i otplate zajmova Općine Ražanac za 2025. godinu planirani su u iznosu od 40.000,00 eura za izdatke za otplatu glavnice primljenih kredita i zajmova.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 4/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
	+ **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
	+ **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
	+ **Ekonomska klasifikacija** sadrži prihode i primitke po prirodnim vrstama te rashode i izdatke prema njihovoj ekonomskoj namjeni kojoj služe,
	+ **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
	+ **Izvori financiranja,** a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Ražanac sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 OPĆINSKO VIJEĆE I URED NAČELNIKA - 88.910,00 EURA**

**GLAVA 00101 OPĆINSKO VIJEĆE - 16.200,00 EURA**

**Program 1001 Sredstva za rad Općinskog vijeća i političkih stranaka - 16.200,00 eura**

Iz proračuna je za sredstva za rad Općinskog vijeća planiran iznos od 15.000,00 eura, za potporu rada političkih stranaka planirano je 1.200,00 eura.

**GLAVA 00102 URED NAČELNIKA - 72.710,00 EURA**

**Program 1002 Ured načelnika - 72.710,00eura**

Za rad ureda načelnika planirano je 67.410,00 eura, za proračunsku zalihu planirano je 5.300,00 eura.

**RAZDJEL 002 UPRAVNI ODJELI - 6.736.090,00 EURA**

**GLAVA 00201 UPRAVNI ODJEL ZA OPĆE, PRAVNE I EKONOMSKE POSLOVE - 1.538.090,00 EURA**

**Program 1003 Upravni odjel za opće, pravne i ekonomske poslove – 688.190,00 eura**

Za nabavu dugotrajne imovine planirano je 32.500,00 eura, za rad UO za opće, pravne i ekonomske poslove planirano je 655.690,00 eura.

**Program 1004 Razvoj poljoprivrede i gospodarstva - 13.000,00 eura**

Za tekuće potpore za razvoj poljoprivrede planirano je 13.000,00 eura.

**Program 1005 Program javnih potreba u kulturi - 82.500,00 eura**

Za redovan rad Knjižnice Juraj Baraković planirano je 58.500,00 eura, za nabavu dugotrajne imovine za potrebe Knjižnice Juraj Baraković planirano je 9.000,00 eura, za donaciju udrugama kulture planirano je 15.000,00 eura.

**Program 1006 Program javnih potreba u sportu - 20.000,00 eura**

Za donacije sportskim društvima planirano je 20.000,00 eura.

**Program 1007 Program socijalne skrbi - 353.600,00 eura**

Za jednokratne pomoći socijalno ugroženim osobama planirano je 5.500,00 eura, za jednokratne pomoći osobama s invaliditetom planirano je 3.500,00 eura, za naknadu za novorođenčad planirano je 60.000,00 eura, za stipendije i školarine planirano je 15.000,00 eura, za pomoć umirovljenicima i osobama starije životne dobi planirano je 45.000,00 eura, za sufinanciranje prijevoza planirano je 21.500,00 eura, za sufinanciranje nabave radnih bilježnica i školskog pribora planirano je 18.000,00 eura, za pomoći humanitarnog karaktera planirano je 2.700,00 eura, za Projekt "Ražanac moj dom + II" planirano je 182.400,00 eura.



**Program 1008 Program zaštite od požara – 62.800,00 eura**

Za redovan rad DVD-a Ražanac planirano je 60.000,00 eura, za civilnu zaštita planirano je 2.100,00 eura, za sufinanciranje rada HGSS-a planirano je 700,00 eura.



**Program 1009 Program javnih potreba u obrazovanju i predškolskom odgoju - 258.000,00 eura**

Za redovan rad Dječjeg vrtića Ražanac planirano je 253.000,00 eura, za sufinanciranje aktivnosti OŠ Juraj Baraković Ražanac planirano je 5.000,00 eura.

 

**Program 1010 Donacije civilnim udrugama – 10.000,00 eura**

Za donacije vjerskim zajednicama planirano je 8.000,00 eura, za donacije civilnim udrugama planirano je 2.000,00 eura.

**Program 1011 Programi razvoja turizma – 50.000,00 eura**

Za potpora radu TZ Općine Ražanac planirano je 30.000,00 eura, za organizaciju plivačke utrke – LEN planirano je 15.000,00 eura, za organizaciju turističkih manifestacija planirano je 5.000,00 eura.

**GLAVA 00202 UPRAVNI ODJEL ZA KOMUNALNO GOSPODARSTVO, JAVNU NABAVU I EU FONDOVE - 5.198.000,00 EURA**

**Program 1012 Upravni odjel za komunalno gospodarstvo, javnu nabavu i EU fondove – 80.000,00 eura**

Za nabava dugotrajne imovine planirano je 64.000,00 eura, za ugovorena kazna - FZO I EU planirano je 16.000,00 eura.

**Program 1013 Održavanje objekata i uređaja komunalne infrastrukture – 787.500,00 eura**

Za održavanje nerazvrstanih cesta i ulica planirano je 330.000,00 eura, za održavanje javne rasvjete planirano je 130.000,00 eura, za održavanje javnih površina planirano je 150.000,00 eura, za održavanje groblja planirano je 15.000,00 eura, za odvoz otpada, dezinsekciju i deratizaciju planirano je 52.500,00 eura, za opskrbu vodom planirano je 10.000,00 eura, za održavanje plaža planirano je 50.000,00 eura, za održavanje zelenih površina planirano je 50.000,00 eura.

**Program 1014 Izgradnja objekata i uređaja komunalne infrastrukture – 4.330.500,00 eura**

Za izgradnju prometnica planirano je 280.000,00 eura, za izgradnja nogostupa u Radovinu planirano je 5.000,00 eura, za ulaganje u javnu rasvjetu planirano je 81.000,00 eura, za izgradnju vodovodne mreže planirano je 55.000,00 eura, za izgradnju PO DV Ražanac u Radovinu planirano je 1.010.000,00 eura, za izrada projektne dokumentacije za OŠ J. Baraković planirano je 35.000,00 eura, za turistički informativni centra u Ražancu planirano je 709.000,00 eura, za PZ Vukovac planirano je 20.000,00 eura, za Dogradnja "Mletačke kule" u Ražancu planirano je 13.000,00 eura, za uređenje plaže "Vlaški kraj" u Ražancu planirano je 5.000,00 eura, za dodatna ulaganja u Tržnicu-ribarnicu u Ražancu planirano je 5.000,00 eura, za izgradnju šetnice u Rtini planirano je 30.000,00 eura, za sanaciju mosta u Ljupču planirano je 23.000,00 eura, za izgradnju šetnice Ljubač - Ljubački Stanovi planirano je 138.500,00 eura, za ulaganja u prometnu infrastrukturu planirano je 20.000,00 eura, za uređenje ogradnog zida - crkva Sv. Andrije planirano je 5.000,00 eura, za proširenje groblja u Radovinu planirano je 50.000,00 eura, za postavljanje autobusnih nadstrešnica planirano je 12.500,00 eura, za konzervaciju arheološkog nalazišta "Ljubljana" planirano je 30.000,00 eura, za izgradnju parkirališta planirano je 50.000,00 eura, za izgradnju pomoćne zgrade u Podvršju planirano je 10.000,00 eura, za ceste prema moru u Jovićima planirano je 80.000,00 eura, za izgradnju zaobilaznice u Ražancu planirano je 10.000,00 eura, za Ulaganje u objekt Dječjeg vrtića Ražanac planirano je 26.000,00 eura, za uređenje plaže "Puntica" - II. Faza planirano je 53.000,00 eura, za rekonstrukciju ceste prema Marasovićima planirano je 85.000,00 eura, za izgradnju ceste u Krnezi planirano je 25.000,00 eura, za uređenje bunara u Krnezi planirano je 53.000,00 eura, za sanaciju mosta u Krnezi – Čolaci planirano je 10.000,00 eura, za uređenje ceste u Ljupču - I. faza planirano je 82.000,00 eura, za izgradnju vatrogasnog doma u Podvršju planirano je 140.000,00 eura, za sanaciju mula u Stošićima planirano je 33.000,00 eura, za izgradnju Spomen – obilježja hrvatskim braniteljima planirano je 35.000,00 eura, za uređenje platoa ispred društvenog doma u Rtini planirano je 15.000,00 eura, za izgradnju doma za starije i nemoćne planirano je 45.000,00 eura, za izgradnju šetnice na Pježavcu planirano je 83.000,00 eura, za obnovu spomenika "Galebovi" u Ražancu planirano je 15.000,00 eura, za Društveni dom u Rtini - II. faza planirano je 83.000,00 eura, za izgradnju sportskog igrališta "Puntica" - II. faza planirano je 48.000,00 eura, za izgradnju nogostupa na "Vlaškom kraju" planirano je 87.000,00 eura, za izgradnju vatrogasnog doma u Podvršju - II. faza planirano je 283.000,00 eura, za izgradnju ceste "Kameni put" planirano je 20.000,00 eura, za izgradnju nogometnog igrališta planirano je 20.000,00 eura, za uređenje parka u "Vikend naselju-Ražanac" planirano je 36.000,00 eura, za izgradnju boćališta u Podvršju planirano je 45.000,00 eura, za izgradnju boćališta u Jovićima planirano je 45.000,00 eura, za dječje igralište u Rudićima planirano je 33.000,00 eura, za uređenje bunara u Ljubačkim Stanovima planirano je 3.000,00 eura, za izgradnju nogostupa u Ljubačkim Stanovima - II.faza planirano je 85.500,00 eura, za sanaciju luke u Ražancu - II. faza planirano je 100.000,00 eura, izgradnju šetnice Ražanac - Jovići za planirano je 10.000,00 eura, za izgradnju igrališta u Jovićima planirano je 35.000,00 eura, za uređenje pješačkih staza - Rtina Miletići planirano je 20.000,00 eura.